kardosdrur/scandi-wiki huggingface dataset:
Geiselwind

Geiselwind er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Geiselwind er mest kendt for oplevelsespark „Freizeitland Geiselwind“

Geografi 
Geiselwind ligger øst for Würzburg, og har tidligere hørt under Regierungsbezirk Mittelfranken. I udkanten af kommunens område ligger Dreifrankenstein ved stedet hvor de tre regierungsbezirke Unterfranken, Mittelfranken og Oberfranken støder til hinanden.
  
Hovedbyen Geiselwind, ligger i Steigerwald ovenfor Ebrachs (også kaldt Geiselwinder Ebrach genannt) udløb i Reiche Ebrach (biflod til Regnitz).
 
I kommunen er der ud over Geiselwind landsbyerne og bebyggelserne Burggrub, Dürrnbuch, Ebersbrunn, Füttersee, Geiselwind, Gräfenneuses, Haag, Hohnsberg, Holzberndorf, Hutzelmühle, Ilmenau, Langenberg, Neugrub, Rehweiler, Röhrensee, Seramsmühle, Sixtenberg og Wasserberndorf

Eksterne henvisninger
Sct. Mariæ Skole

Sct. Mariæ Skole er en katolsk privatskole i Aalborg, der blev oprettet i 1899. Skolens klassetrin går fra børnehaveklassen til 10. klasse. Den første 10. klasse  kom i 1981. Skolen har 455 elever. Skoleleder er Peter Holm Jensen. I 2019 udvidede skolen sit areal, da de overtog Kamillianer Gården (et tidligere hospice). Det er meningen, at der skal være plads til parallelklasser til hvert klassetrin, så der bliver plads til 500 elever på skolen.  

”Cambridge Associate School”'''
Fra år 2017 har Sct. Mariæ Skole tilbudt eleverne den internationale engelskprøve tilrettelagt af "University of Cambridge." Det er frit valg, om de i 9. klasse går op til prøven, som bliver afholdt på samme tidspunkt verden over. Elever, der gennemfører den, får et internationalt anerkendt eksamensbevis.  

Musik
Sct. Mariæ Skole vægter kreative fag, herunder musik. Der bliver hver dag til morgensamling sunget en sang fra "Dansk Skolesangbog", som er en af de bøger, eleverne får udleveret. Der er fire sangkor på skolen og to bigbands. Skolens bigbands har eksisteret siden 1999, og koncertbigbandet har bl.a. spillet i Chicago, Grønland og Disneyland. Alle skolens elever modtager i 3. klasse musikundervisning på enten trompet, saxofon eller trombone. I 2014 indviede skolen en  musiksal, som danner rammen for kor, orkestre og musikundervisning.

Referencer

Eksterne henvisninger 
Sct. Mariæ Skoles hjemmeside 

Katolske skoler i Danmark
Aalborg Vestby
Gunnar "Nu" Hansen

Gunnar Valdemar Hansen eller Gunnar "Nu" Hansen (født 20. oktober 1905 i København, død 5. januar 1993 smst) var dansk sportsjournalist, kendt for sit mangeårige virke hos Danmarks Radio.

Liv og karriere 
Gunnar voksede op på Nørrebro i København, han var søn af Niels Peder Hansen (1878-1926) og Kersti Pehrson (1880-1941). Han kom i journalistlære og i 1925 blev han ansat ved Dagbladet København, han var derefter ved forskellige aviser, inden han i 1935 bliver ansat ved Danmarks Radio. Året inden var han blevet gift med damefrisøren Elly Gerda Rasmussen. Efter ansættelse ved DR gjorde han sig berømt i Danmark ved sin reportage fra de Olympiske lege i Berlin i 1936, da han refererede fra blandt andet svømmekonkurrencerne med "lille henrivende Inge".

Gunnar Hansen påtog sig også opgaver for det private erhvervsliv, blandt andet indtalingen af Politikens filmjournal, en ugerevy, der blev produceret i årene 1949-1954 og rapporterede om begivenheder i Danmark og i udlandet. Han indtalte eksempelvis speaken til reportagen Kaptajn Carlsens kamp for "Flying Enterprise" om Kaptajn Kurt Carlsens forsøg på at redde det skæve skib Flying Enterprise omkring jul/nytår 1951.

Men det blev som referent fra det danske fodboldlandsholds kampe i Danmark og udlandet, at han gjorde sig særligt bemærket. Fordi hans hjerte især bankede for fodbolden, som han selv dyrkede aktivt som ung, måske fordi fodbolden dengang var nationalsporten, og Gunnar "Nu" kunne fortælle levende om det rød-hvide dannebrogsflag, der strålede om kap med solen på en blå himmel og en grøn bane.

Senere blev han redaktør for TV Sporten, hvor hans levende tale dog blev noget begrænset af det nye medie, hvor billederne talte deres eget tavse sprog. Han var i mange år ansat i Danmarks Radio, som han forlod i 1976 efter 41 år.

Hædersbevisninger 
 Gunnar "Nu" Hansen fik en plads opkaldt efter sig: Gunnar Nu Hansens Plads på Østerbro i København tæt ved Idrætsparken. Her blev der rejst en buste af Gunnar med mikrofonen solidt placeret i hånden. 
 Omtales i bogen Det 20. århundrede - De 100 mest betydningsfulde personer i Danmark redigeret af Connie Hedegaard og Claus Hagen Petersen.
 Optaget i dansk idræts Hall of Fame.

Referencer

Eksterne henvisninger 
 DR Podcast – 21 klip med Gunnar "Nu" Hansen fra DR's arkiver
 Gunner "Nu" synger “Rap Nu (We Are Danish Dynamite)” i 1984
 

Journalister fra Danmark
Sportsjournalister fra Danmark
Radioværter fra Danmark
Tv-værter fra Danmark
Ansatte i DR
Medlemmer af dansk idræts Hall of Fame
Personer i Kraks Blå Bog (afdøde)
Großlangheim

Großlangheim er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Den er administrationsby i Verwaltungsgemeinschaft Großlangheim.

Geografi 
Großlangheim ligger i Region Würzburg , ved foden af Schwanberg.

Eksterne henvisninger
Garrett Hedlund

Garrett John Hedlund (født 3. september 1984 i Roseau, Minnesota, USA) er en amerikansk skuespiller, der især er kendt for sine roller i Four Brothers og Death Sentence.

Hedlund voksede op på en farm i en lille by. Før han startede i high school, flyttede familien til Scottsdale, Arizona. Her fik han privat skuespilundervisning, og da han havde afsluttet high school, flyttede han til Los Angeles for at forfølge sin drøm om at blive skuespiller.

Kun en måned senere fik han sin første rolle i storfilmen Troja, hvor han spillede Patroklus, fætteren til Brad Pitts karakter, Achilleus. Den næste film han medvirkede i, var Friday Night Lights, hvor han spillede over for blandt andre Billy Bob Thornton.

I 2005 spillede han med i Four Brothers, der også havde Mark Wahlberg på rollelisten. Året efter medvirkede han i eventyrfilmen Eragon, og i 2007 fik han rollen som mormonen Harlan i filmen Georgia Rule, hvor han spillede over for Jane Fonda og Lindsay Lohan. Samme år spillede han den brutale bandeleder Billy Darley i thrilleren Death Sentence, der havde Kevin Bacon i hovedrollen.

Filmografi 
 Troy (2004) – Patroklus
 Friday Night Lights (2004) – Don Billingsley
 Four Brothers (2005) – Jack Mercer
 Eragon (2006) – Murtagh
 Georgia Rule (2007) – Harlan
 Death Sentence (2007) – Billy Darley
 Hectic (2009) – Louis
 Tron (2010) – Sam Flynn
 Country Strong (2010) - Beau Hutton
 Mudbound (2017)

Eksterne henvisninger 

 

Skuespillere fra Minnesota
Jessica Folcker

Jessica Folcker (født 9. juli 1975 i Täby, Stockholms län) er en svensk sanger.

Hun begyndte sin karriere som korsanger, og har bl.a. sunget omkvædet i den svenske sanger Leila K's Electric. Jessica Folcker gik efterfølgende solo og fik sit gennembrud i 1998 med singlerne How Will I Know (Who You Are) og I Do fra debutalbummet Jessica, der blev produceret af Max Martin. Albummet solgte guld i Japan, Filippinerne, Sydkorea, Taiwan og Thailand. Hjemme i Sverige solgte hun platin og blev af radiostationen NRJ kåret til årets nye kunstner og årets svenske kunstner.

Folcker deltog i de indledender runder i det svenske melodi grand prix, Melodifestivalen, i 2005 og 2006, men nåede ikke videre til finalen.

Diskografi 
 Jessica (1999)
 Dino (2000)
 På Svenska (2005)
 Skin Close (2007)

Eksterne henvisninger 
 

Sangere fra Sverige
Personer fra Stockholm
Axel Ekberg

Martin Axel Ekberg (født 15. januar 1882 i København, død 3. oktober 1935 i København) var en dansk arkitekt.

Axel Ekberg var søn af instrumentmager Per Jonsson Ekberg og Elna Tillergren. Han kom i murerlære, blev svend 1901, dimitteret fra Teknisk Skole og optaget på Kunstakademiets Arkitektskole januar 1901, hvorfra han tog afgang maj 1914. Han var medarbejder bl.a. hos Anton Rosen (konduktør ved opførelsen af Landsudstillingen i Århus 1909) og Carl Brummer. 

Han vandt Neuhausens Præmie i 1915 (en Kunstudstillingsbygning i Roskilde) og Eckersberg Medaillen 1921. I 1909 modtog han K.A. Larssens Legat og i 1918 Akademiets rejsestipendium, der blev fulgt af Theophilus Hansens Legat i 1922. Han var på rejser i 1907 i Tyskland (Rothenburg ob der Tauber, Dresden) og Prag, i 1910, 1923 og 1927 i Italien (Florens, Pompeji, Neapel, Pæstum, Rom, Assisi, Perugia, Verona, Vicenza) samt Wien.

Ekberg arbejdede med træsnit og akvarel og udstillede på Charlottenborg Forårsudstilling i 1911 og 1930 og i Stockholm i 1918. Som arkitekt svækkedes hans arbejdsevne i høj grad ved langvarig sygdom og sanatorieophold.

Han blev gift 14. december 1918 i Fredensborg med Laurine Christine Ulrikke Hoffmeyer, født 2. februar 1873 i Liverpool, død 31. marts 1935 i København, datter af Købmand Peter Holger Hoffmeyer og Karen Emilie Olsen. Urne på Vestre Kirkegård.

Værker 
 Mindestøtte for stormen på Nakskov 1659 (1910)
 Udkast til Grundtvig-mindesmærke (1912, præmieret)
 Gravkammer på Hørsholm Kirkegård (Eckersberg Medaljen 1921)
 Mindesmærket for de i 1. Verdenskrig (1914–18) faldne danske i Mindeparken ved Marselisborg (1927, sammen med Axel Poulsen, præmieret)
 Udvidelse af Bispebjerg Skole, Frederikssundsvej (1931)
 Om- og tilbygning af Frederikssundsvejens Skole (1934–37, fuldført af Johannes Carlsen)
 Adskillige øvrige gravmonumenter

Kilder 
 

Arkitekter fra Danmark
Personer fra København
Danskere i 1900-tallet
Modtagere af Eckersberg Medaillen
Modtagere af De Neuhausenske Præmier
Hovedpostkontoret i Łódź

Hovedpostkontoret i Łódź () ligger på hjørnet af Julian Tuwims gade og Jan Kilińskis gade. 

Posten i Łódź har eksisteret siden 1820'erne. Hovedpostkontorets sæde befandt sig oprindeligt i lejede lokaler på hjørnet af Południowa- og Wschodniagaden. Senere blev det overført til en bygning ved Piotrkowska-gaden, og i 1886 til en ny bygning på hjørnet af Meyers passage og Dzikagaden (i dag Stanisław Moniuszkos gade og Henryk Sienkiewicz’ gade). 

Mod slutningen af 1890'erne begyndte opførelsen af en ny bygning som skulle huse hovedpostkontorets lokaler. Den blev rejst i årene 1901-1903 efter tegninger af Mikhail Botsjarov fra Sankt Petersborg og Dawid Lande fra Łódź. Bygningsarbejdet blev udført af firmaet Olszer i Szczeciński. Hovedpostkontoret blev åbnet den 2. juli 1903.

Bygningen har tre etager og er udsmykket med neorenæssancemotiver. Den består af to vinger som står vinkelret på hinanden. Elevationen til anden og tredje etage er opdelt af symmetrisk anlagte pilastre. Hovedindgangen, som fører til en stor hall, befinder sig i det afskårne hjørne, som forbinder bygningens to dele, og som kranses af en ottekantet kuppel.

Referencer 

Bygninger, konstruktioner og anlæg i Łódź
Vernon C. Bain Correctional Center

The Vernon C. Bain Center (VCBC) er et fængselsskib i New York med 800 pladser. 

Skibet er bygget i New Orleans i Louisiana. 

Fængslet, der åbnede i 1992, er designet til at håndtere fanger på sikkerhedsniveau medium til maksimum. Fængslet er opkaldt efter Vernon C. Bain, en fængselsvagt som døde i et færdelsuheld.

Eksterne kilder 
 Officiel historie for NYDoC
 Tug44 (inkl. foto)

Fængsler i USA
New York
Skibe fra USA
HMP Weare

HMP Weare eller Her Majesty's Prison Weare var et fængselsskib, der lå i Portland Harbour, Dorset, England.

Fængselsskibet Weare, der havde plads til op til 400 indsatte, blev etableret i 1997 som et midlertidigt fængsel for at imødegå overbefolkning i de britiske fængsler. Den 9. marts 2005 blev det meddelt, at Weare ville blive lukket ned på grund af høje driftsomkostninger kombineret med at det rent kapacitetsmæssigt ikke længere var nødvendigt.

HMP Weare var oprindelig bygget som kaserneskib for amerikanske militærstyrker i 1980’erne og det blev efterfølgende anvendt som fængselsskib i New York indtil det blev sejlet over Atlanterhavet til den britiske havneby Portland i 1997. Betingelserne for de indsatte blev imidlertid kritiseret af de britiske tilsynsmyndigheder, og denne kritik var medvirkende til lukning af fængselsskibet.  

Weare blev derefter afhændet af de britiske fængselsmyndigheder i 2006, hvor det blev solgt til et rederi med base i Nigeria.

Noter og referencer

Eksterne henvisninger 
 Luftfoto fra multimap.com af HMP Weare i havnen i Portland (i billedets centrum)
 Britain's only prison ship ends up on the beach – Some voice relief, but 'hulk' was considerable boost to local economy – fra Guardian, 12. august 2005

Fængsler, fangelejre og lignende
Skibe fra Storbritannien
Logbog

En log eller logbog er et dokument, hvor man noterer og registrerer begivenheder.

Se også 
 blog

Tekster
Saunte

Saunte (tidl. Savnte, Sante, Sunde) ligger i Nordsjælland og er en landsby med  i Hornbæk Sogn, Helsingør Kommune, ca 3 km sydøst for Hornbæk. Landsbyen tilhører Region Hovedstaden.

Saunte er en gammel landsby, der under matrikelsystemets udarbejdelse omkring 1681 bestod af 10 gårde samt andre mindre bebyggelser. De 10 gårde eksisterede fortsat omkring år 1800, men siden da er fire af gårdene lagt sammen til én større gård, Sauntegård, der fortsat er landsbyens største. Hovedbygningen fra Sauntegård blev i 1981 sammen med den omkringliggende parkanlæg solgt fra under navnet Sauntehus, og blev i 1998 igen solgt til Sophiendal ApS, der har indrettet ejendommen som slotshotel under navnet (Sauntehus Slotshotel).

Saunte ligger ved Helsingør-Hornbæk-Gilleleje Banen og der er en jernbanestation i Saunte. I området vest for Saunte er der etableret et mindre erhvervs- og industriområde på tidligere landbrugsjorde, ligesom andre ejendomme er udstykket til bl.a. sommerhusgrunde.
Landsbyen har givet navn til Saunte-slægten, som bl.a. den tidligere socialdemokratiske borgmester i København Edel Saunte tilhørte.

Noter 

Stenstrup
Edgar Oceransky

Edgar Oceransky (født 1975 i Mexico City) er en mexicansk singer-songwriter. Hans stil er trova, en cubansk genre som indebærer guitarspil og sang af egne kompositioner. Han udgav sit første album i 2001 hos Sony Music.

Diskografi 
 Estoy Aquí (2001)
 De Carne Y Hueso (2003)
 Solo Ni Tan Solo (2007)
 Te Seguire (2007)

Eksterne henvisninger 
 Officiel hjemmeside  

Guitarister fra Mexico
Patrick Kristensen

Patrick Kristensen (født 28. april 1987) er en dansk professionel fodboldspiller. Patrick Kristensen spiller for superligaklubben AaB.

Han fik æren i at score AaB's mål nr. 1000 i Superligaen, da han scorede til 1-1 i AaB-BIF d. 25. oktober 2009. Han spillede sin kamp nr. 100, da AaB vandt 3-0 over HB Køge.

Baggrund 
Han er søn af den tidligere AaB-, AGF- og Silkeborg-spiller, Ole Kristensen.

Patrick Kristensen boede i Storvorde nær Aalborg indtil 2006 og gik på Tofthøjskolen i Storvorde.

Karriere 
Han spillede i Storvorde-Sejlflod Boldklub, indtil han som drengespiller skiftede til AaB.

AaB 
Patrick Kristensen debuterede 26. oktober 2005 i en Superliga-kamp mod Odense Boldklub, der endte 0-2 til gæsterne fra AaB. Han scorede i samme kamp sit første mål for AaB. I sin debutsæson spillede han to kampe, begge fra start. Debuten som spiller for førsteholdet kom overraskende, og han havde på daværende tidspunkt kun trænet en enkelt gang med førsteholdstruppen. Den efterfølgende sæson gav flere optrædender for førsteholdet, og endte ved sæsonens udgang med at have spillet 11 kampe, hvoraf de ni af dem som indskifter, med et mål og to assister til følge.

I de efterfølgende sæsoner spillede Patrick Kristensen flere og flere kampe, og bed sig fast som en del af truppen. Han vandt sammen med AaB det danske mesterskab i fodbold i 2007-08. I oktober 2008 underskrev Kristensen en 1-årig forlængelse. Patrick Kristensen skrev igen i sommeren 2009 under på en forlængelse af sin kontrakt, der varede i fire år mere. Patrick Kristensen spillede i sæsonerne omkring hans forlængelse regelmæssigt, i sæsonen 2009/10 med 10 kampe fra start og 11 som indskifter.

Patrick Kristensen forlængede sin kontrakt igen i foråret 2013, så den nu løber frem til 30. juni 2016, som igen den 7. januar 2016 blev forlænget frem til 30. juni 2018.

Titler 
 AaB
 Superligaen: 2007/08
 Superligaen: 2013/14
 DBU Pokalen: 2014

Referencer

Eksterne henvisninger 

 
 Patrick Kristensen  på aabsport.dk
 Patrick Kristensen  på dr.dk

Fodboldspillere fra Danmark
Fodboldspillere fra Storvorde Sejlflod Boldklub
Fodboldspillere fra AaB
Lasse Nielsen (fodboldspiller, født 1988)

Lasse Nielsen (født 8. januar 1988) er en dansk fodboldspiller, der spiller for svenske Malmö FF. Han spiller primært i det centrale forsvar, men har også været brugt som både højre og venstre back som følge af skader.

Indtil januar 2014 havde han hele sin karriere spillet for AaB.

Han har spillet i alt 21 kampe for de danske ungdomslandshold og var udtaget til U/21 EM 2011.

Titler

Klub 
AaB
 Superligaen (1): 2013-14
 DBU Pokalen (1): 2013-14

Gent
 Belgiske Pro League (1): 2014-15

Referencer

Eksterne henvisninger 
 
 Lasse Nielsen  på aabsport.dk
 Lasse Nielsen  på dr.dk

Fodboldspillere fra Danmark
Fodboldspillere fra Vejgaard Boldspilklub
Fodboldspillere fra AaB
Fodboldspillere fra NEC Nijmegen
Fodboldspillere fra KAA Gent
Hornbæk Kirke (Helsingør Kommune)

Hornbæk Kirke er sognekirke i Hornbæk Sogn, Helsingør Domprovsti (Helsingør Stift).

Kirken ligger midt i den ældre del af den tidligere fiskerlandsby Hornbæk.

Hornbæk Kirke er en murstenskirke opført 1737. Kirken er uden særskilt opført kor samt med et lille kobber- og blydækket tårn placeret midt over kirkebygningen. Kirken har rundbuede vinduer og kirkelokalet har fladt bjælkeloft.

Altertavlen er forsynet med et maleri af C.V. Eckersberg.

Eksterne kilder og henvisninger 
 Hornbæk Kirke hos KortTilKirken.dk
 Hornbæk Kirke hos danmarkskirker.natmus.dk (Danmarks Kirker)

Kirker i Helsingør Kommune
Kirker i Helsingør Stift
Kirker i Frederiksborg Amt
Kirke (Helsingør Kommune)
Bundesautobahn 7

Bundesautobahn 7 eller A7 er en motorvej i Tyskland der går fra Grenzübergang Ellund/Grænseovergang Frøslev () til Füssen tæt på grænsen til Østrig.

I slutningen af 2008 blev  ført hele vejen til den tysk-østrigske grænse. Med 962,2 kilometer er det den længste motorvej i Tyskland.

 følger på nogle strækninger ,  og .

Historie 
 er en del af HaFraBa-projektet der blev planlagt i 1926.
 har erstattet , , ,  og  fra Kobbermølle (ty. Kupfermühle) til Hamborg,  fra Hamborg til Kassel og  fra Göttingen til Würzburg

Weblinks 

Motorveje i Tyskland
Iphofen

Iphofen er en by i Landkreis Kitzingen i Regierungsbezirk Unterfranken, i den tyske delstat Bayern. Den er administrationsby i Verwaltungsgemeinschaft Iphofen. Byen er kendt for sin vinproduktion, og af turister for sit maleriske middelalderlige og barokke bycentrum.

Geografi 
Iphofen ligger ved foden af Schwanberg, et af de højeste bjerge i Steigerwald. 10 km nord for Iphofen løber floden Main.

Iphofens landområde som breder sig i fire retninger; Det bliver i nord afgrænset af Schwanberg, mod øst af Kalbberg og mod syd af jernbanelinjen Nürnberg–Würzburg.

Bydele 
Ud over Iphofen er der landsbyerne Birklingen, Dornheim, Hellmitzheim, Mönchsondheim, Nenzenheim og Possenheim.

Eksterne henvisninger
Bernstorffsminde Efterskole

Bernstorffsminde Efterskole er en grundtvig-koldsk efterskole beliggende på Sydfyn mellem Krarup og Korinth, ca. 12 km øst for Faaborg.
 
Efterskolen optager 229 elever hvert år på 9. og 10. klassetrin. Gymnastik, sang og folkedans er obligatorisk på skolen, der også udbyder andre idrætsfag. Der er 6 linjefag på skolen; Springgymnastik, Musik, Svømning, Fodbold drenge, Fodbold piger og Dans. Alle elever skal vælge et linjefag før skolestart. Skolen tilbyder desuden er lang række valgfag. Skolen har egen moderne kunststofbane, musiklokaler og indspilningsstudie, stor dansesal, idrætshal, stort springcenter, svømmehal med 25 meter, biograf, spisesal til alle elever og 113 elevværelser.  

Der er undervisning alle hverdage fra kl. 8.00-18.00 (på nær fredag, hvor der ofte er fri 15.30). Eleverne bor på 26 bosteder fordelt rundt på hele skolens store matrikel. Bostederne har hvert et landenavn, som passer geografisk til det kontinent, hvor de er placeret. Placeringerne passer også geografisk med verdenskortet.

Historie 
Tidligere lå det første seminarium i provinsen, Bernstorffsminde, på stedet. Det blev bygget i 1795 og ophørte i 1827. I 1927 blev der oprettet en friskole, og i 1960 kom efterskolen til. Friskolen lukkede i 1966. Samme år blev det en fællesskole for både piger og drenge.

Ekstern henvisning 
 Bernstorffsminde Efterskoles hjemmeside

Efterskoler
Bygninger, konstruktioner og anlæg i Faaborg-Midtfyn Kommune
Etableret i 1960
Gryderet

En gryderet er en blanding af faste ingredienser, som er kogt i vand eller andre væsker. Ingredienser i en gryderet kan være grøntsager, kød og krydderier. Tilbehør som ris eller kartofler kan tilsættes eller tilberedes for sig.

I en sammenkogt ret er ingredienserne kogt så tilpas længe, at de er begyndt at gå i stykker, så kogevandet bliver til en sovs.

Formentlig kan gryderet betragtes som ensbetydende med ragout, som er et udtryk, vi finder på mange sprog.
Tarmkrøs

Tarmkrøset (lat.: mesenterium) er den del af bughinden, der lægger sig opad og forsyner det meste af tarmsystemet med blod- og lymfekar samt nerver.

Tarmstykker kan i visse tilfælde rotere om tarmkrøset, hvorved den form for mekanisk tarmslyng, der kaldes volvulus, opstår.

I november 2016 blev tarmkrøset erklæret til at være menneskets 79. kropsorgan.

Kilder 

Fordøjelsessystemet
Bijsk

Bijsk (, ) er den næststørste by i Altaj kraj i Rusland (efter Barnaul). Den ligger ved floden Bija, omkring 130 km sydøst for Barnaul. Bijsk har  indbyggere.

Byen blev grundlagt i  som en fæstning efter ordre fra Peter den Store, men efter mindre end et år blev den brændt ned af en nomadisk stamme og derefter genopbygget i 1718. Bijsk mistede gradvis sin rolle som militærbase, men blev et vigtigt handelscenter, og fik byrettigheder i 1782.

Byens industri voksede hurtigt, specielt da fabrikker blev evakueret fra Sovjetunionens vestre dele under 2. verdenskrig. Senere blev den et center for våbenudvikling og produktion, og er stadig et vigtigt industrielt center.

Bijsk har en jernbanestation på den Den transsibiriske jernbane, en flodhavn på Bija-floden, med forbindelse til Ob. Bijsk blev indtil 2009 betjent af Bijsk Lufthavn, den er nu lukket for flyvning og renovering overvejes. Hovedvejen  "Tjujskij" (Novosibirsk-Bijsk-Mongoliet) passerer gennem byen.

Referencer

Eksterne henvisninger 

 Officielle hjemmeside for Bijsk 
 Uofficielle hjemmeside for Bijsk 

Byer i Altaj kraj
Alejsk

Alejsk (, ) er en by i Altaj kraj i Rusland. Den ligger ved floden Alej (en biflod til Ob), omkring 120 km sydvest for Barnaul. Alejsk har  indbyggere.

Den tidligere Alejsk flybase lå 6 km vest for byen.

Referencer

Eksterne henvisninger 

Byer i Altaj kraj
Kamen-na-Obi

Kamen-na-Obi () er en by i Altaj kraj i Rusland. Den ligger på den venstre bred af floden Ob, omkring 170 km nordvest for Barnaul. Den har et indbyggertal på  indbyggere.

Bosætningen blev grundlagt i 1751. Bystatus blev bevilget i 1915. 

De vigtigste virksomheder i byen er næringsmiddelindustri og produktion af teglsten og møbler.

Referencer

Eksterne henvisninger 

 

Byer i Altaj kraj